અમદાવાદ: શહેરમાં હવે ટ્રાફિક પોલીસ તેમજ પોલીસ કર્મીઓ પર હુમલાના બનાવો વધી રહ્યા છે. લોકોમાં પોલીસનો કોઇ જ ડર રહ્યો નથી. કાયદો-વ્યવસ્થાની સ્થિતિ જાળવવાની જવાબદારી અને લોકોની સુરક્ષાની જવાબદારી છે તેમની સુરક્ષા ઉપર જ હવે સવાલો ઊભા થયા છે. ગઇ કાલે જે ડિવિઝનના કોન્સ્ટેબલ પર છરી વડે હુમલો તેમજ ટ્રાફિક ‘એ’ ડિવિઝન પોલીસના કોન્સ્ટેબલ પર બે કાર ચાલકોની મારામારીની ઘટના શમી નથી ત્યાં ગત રાત્રે બોડકદેવ વિસ્તારમાં અતિથિ હોટલ નજીક વાહન ટો કરવા બાબતે બે ભાઇઓએ ટ્રાફિક એસીપી તથા પીઆઇ સાથે બોલાચાલી અને ફરજમાં રૂકાવટ કરી હતી. આ મામલે વસ્ત્રાપુર પોલીસ સ્ટેશનમાં ફરિયાદ નોંધાતા પોલીસે ગુનો નોંધી બંને ભાઇની ધરપકડ કરી છે.